|  |  |  |
| --- | --- | --- |
|  |  | **«БЕКІТЕМІН»**  Шымкент қалалық ішкі саясат  және жастар істері жөніндегі  басқармасының басшысы  \_\_\_\_\_\_\_\_\_\_\_\_\_\_Б. Өнербаев  «\_\_»\_\_\_\_\_\_\_\_\_\_\_\_2024 жыл |

**Үкіметтік емес ұйымдар үшін 2024 жылға арналған мемлекеттік гранттардың басым бағыттарының тізбесі**

|  |  |  |  |  |  |  |
| --- | --- | --- | --- | --- | --- | --- |
| **№** | **Заңның 5-бабының 1-тармағына сәйкес мемлекеттік грант саласы** | **Мемлекеттік гранттың басым бағыты** | **Мәселенің қысқаша сипаттамасы** | **Қаржыландыру көлемі** | **Гранттың түрі** | **Нысаналы индикаторлар** |
| **Ішкі саясат басқармасы** | | | | | | |
| 1 | Жастар саясаты мен балалар бастамаларын қолдау | Жастар арасында нашақорлық пен лудоманияның алдын алу | Денсаулық сақтау министрлігінің мәліметі бойынша психикалық белсенді заттарды қолдану салдарынан «психикалық мінез-құлық бұзылыстары» диагнозымен 107 898 адам, оның ішінде 18 бен 29 жас аралығында 6 245 жастар динамикалық бақылауда тұрады. Олардың жартысына жуығы есірткіге байланысты.  Сонымен қатар, ҚР Мәдениет және ақпарат министрлігінің ақпараты бойынша 2023 жылдың басынан бастап «Кибернадзор» ақпараттық жүйесіне интернет-казино белгілері бар 1780-ден астам интернет-ресурстар бойынша ақпарат енгізілді.  Лудомания және нашақорлық - бұл әлеуметтік құбылыстар, қоғамда оларға қарсы тиімді шара нөлдік төзімділікті дамыту болып табылады. Бұған жастармен ақпараттық, сондай-ақ алдын алу жұмыстары мен түрлі білім беру бағдарламалары ықпал етеді. | **7 716 000 теңге** | 1 қысқа мерзімді грант | **Нысаналы индикаторлар:**  Нашақорлық пен лудомания тәуекелдері туралы кемінде 3 000 жастың хабардарлығын арттыру  **Күтілетін нәтижелер:**  1) Қаланың орта, арнаулы орта және жоғары білім беру ұйымдарында оқушылар үшін спикерлердің қатысуымен кемінде 50 ақпараттық-түсіндіру іс-шараларын ұйымдастыру *(қатысушылар саны кемінде - 2 000 адам);*  2) Шымкент қаласында орналасқан мектеп директорларының орынбасарлары мен психолог мамандары арасында нашақорлық пен лудоманияның алдын алу тақырыбында форум өткізу *(қатысушылар саны кемінде - 100 адам);*  3) 4 ай бойы нашақорлықпен және лудоманиямен ауыратын жастармен психологтың жеке қабылдауын өткізу;  4) Нашақорлық пен лудоманияның алдын алу мәселелері бойынша орта арнаулы және жоғары білім беру ұйымдары психологтарының әлеуетін арттыру бойынша оқыту іс-шараларын ұйымдастыру;  5) Нашақорлықтың алдын алу мәселелері бойынша Шымкент қаласының жастары арасында әлеуметтік зерттеу жүргізу *(қатысушылар саны - кемінде 2 000 жастар);*  6) Шымкент қаласында өткізілетін орнын ресімдей отырып, «Нашақорлықты тоқтат!» тақырыбында 5 акция өткізу *(қатысушылар саны - кемінде 150 адам) (логотипі бар футболка - 100 дана, логотипі бар бейсболка - 100 дана, көлемі 30 ш. м баннер шығару);*  7) Нашақорлық пен лудоманияның алдын алу бойынша суреттер конкурсын ұйымдастыру және барлық суреттердің көрмесін өткізу *(жүлде қоры: 1 орын - 100 000 теңге, 2 орын - 70 000 теңге, 3 орын-50 000 теңге);*  8) Нашақорлық пен лудоманияның алдын алу бойынша бейнероликтер конкурсын ұйымдастыру *(жүлде қоры: 1 орын - 150 000 теңге, 2 орын - 100 000 теңге, 3 орын - 70 000 теңге);*  9) Нашақорлықтың алдын алу бойынша ақпараттық жұмыс *(көше билбордтарына кемінде 20 баннер орнату, нашақорлық пен лудоманияның алдын алуға бағытталған 4 бейнеролик (мемлекеттік және орыс тілдерінде) дайындау);*  10) Әрбір іс-шараның фото және бейне түсірілімін ұйымдастыру. |
| 2 | Азаматтық қоғамның дамуына, оның ішінде үкіметтік емес ұйымдар қызметінің тиімділігін арттыруға жәрдемдесу | «Азаматтық қоғамды дамытудың Жол картасы» шеңберінде ҮЕҰ үшін Ресурстық орталықтың қызметін ұйымдастырудың әлеуметтік жобасы | Қазіргі қоғамда азаматтық бастамалар мен үкіметтік емес сектор демократияны, әлеуметтік тұрақтылықты және тұрақты дамуды нығайтуда маңызды рөл атқарады.  1 миллионнан астам тұрғыны бар республикалық маңызы бар Шымкент қаласы азаматтық бастамаларды қолдау және үкіметтік емес секторды дамыту саласында жүйелі тәсілді талап етеді.  Үкіметтік емес ұйымдарды қолдау үшін өңірлік алаңды қамтамасыз ету Шымкент қаласы халқының азаматтық белсенділігін арттыруға және азаматтық қоғам институттарының тұрақты дамуына ықпал ететін ортаны қалыптастыруға ықпал етеді. | **11 000 000 теңге** | 1 қысқа мерзімді грант | **Нысаналы индикаторлар:**  Мемлекеттік қолдау шаралары туралы Шымкент қаласындағы ҮЕҰ жалпы санының кемінде 25% ҮЕҰ өкілдерінің хабардарлығын арттыру  **Күтілетін нәтижелер:**  1) ҮЕҰ құру және оның қызметі бойынша консультациялық, әдістемелік және өзге де қызметтер көрсету үшін Азаматтық орталықтың кеңсесін ұйымдастыру *(ҮЕҰ Дерекқорына мәліметтер беру, мемлекеттік әлеуметтік тапсырыс пен мемлекеттік гранттарды іске асыру, сыйлықақы беру, қоғамдық кеңестердің қызметі және т. б. бойынша);*  2) Бес адамнан тұратын жұмыс тобын құру *(ресурстық орталықтың басшысы, сыртқы байланыстар жөніндегі маман, ұйымдық даму жөніндегі консультант, IT маман, бухгалтер);*  3) ҮЕҰ қызметі бойынша әдістемелік материалдар әзірлеу *(ҮЕҰ есептерін ҮЕҰ Дерекқорына тапсыру, жұмыс істемейтін ҮЕҰ-ны жабу, мемлекеттік әлеуметтік тапсырыстар мен гранттарға қатысу және мемлекеттік сатып алу порталындағы жұмыс бойынша)*;  4) Шымкент қаласының ҮЕҰ-на консультациялық және ақпараттық қолдау көрсету үшін тұрақты телефон желісінің, Telegram және WhatsApp каналдарының және т.б. жұмысын қамтамасыз ету;  5) Шымкент қаласында ҮЕҰ белсенділігін арттыру мақсатында конкурс ұйымдастыру *(Әр номинация бойынша жүлде қоры, атап айтқанда «Үздік әлеуметтік жоба», «Үздік жас ҮЕҰ», «Үздік ҮЕҰ»,»Үздік бастама»:*  *Бас жүлде - 250 000 теңге;*  *І орын-200 000 теңге;*  *ІІ орын-150 000 теңге;*  *III орын - 100 000 теңге;).*  6) Әлеуметтік желілер мен БАҚ-та Азаматтық орталықтың қызметі туралы кең ақпараттық науқанды ұйымдастыру;  7) Әрбір іс-шараның фото және бейне түсірілімін ұйымдастыру. |
| 3 | Азаматтық қоғамның дамуына, оның ішінде үкіметтік емес ұйымдар қызметінің тиімділігін арттыруға жәрдемдесу | «Азаматтық қоғамды дамытудың Жол картасы» шеңберінде ҮЕҰ үшін Ресурстық орталық базасында оқыту іс-шараларын ұйымдастыру | Азаматтық қоғам институттарының әлеуетін нығайту және оқыту арқылы үкіметтік емес секторды кәсібилендіру 2020 жылы Қазақстан Республикасында азаматтық қоғамды дамытудың 2025 жылға дейінгі мемлекеттік деңгейде қабылданған тұжырымдамасының басты міндеттерінің бірі болып табылады.  Шымкент қаласында 1 512 үкіметтік емес ұйым тіркелген.  Шымкент қаласының ҮЕҰ-ның кәсіби дағдылары мен құзыретін арттыру өңірдің үкіметтік емес секторының тұрақтылығы мен бәсекеге қабілеттілігін дамытуға әсер етеді. | **11 000 000 теңге** | 1 қысқа мерзімді грант | **Нысаналы индикаторлар:**  Азаматтық орталық базасында Шымкент қаласының ҮЕҰ-ның кемінде 100 өкілінің әлеуетін арттыру бойынша іс-шаралар өткізу  **Күтілетін нәтижелер:**  1) ҮЕҰ үшін келесі тақырыптар бойынша 6 шағын грант *(1 шағын грант 625 мың теңгеден)* беру (*бір тақырыпқа бір шағын грант)*:  - азаматтық қоғамды дамыту;  - этносаралық қатынастарды нығайту;  - медиацияны қолдау;  - интеллектті дамыту;  - мүмкіндігі шектеулі азаматтарды қолдау;  - еркін тақырыпта.  2) Жоба шеңберінде үкіметтік емес ұйымдармен онлайн және офлайн түсіндіру кездесулерін, семинарлар өткізу *(кемінде 20 кездесу);*  3) Мемлекеттік органдар, азаматтық қоғам өкілдерінің, оның ішінде мемлекеттік грант алушылардың қатысуымен Шымкент қаласының қорытынды ҮЕҰ Азаматтық форумын ұйымдастыру және өткізу *(қатысушылар саны кемінде - 150 адам);*  4) Әрбір іс-шараның фото және бейне түсірілімін ұйымдастыру. |
| 4 | Азаматтық қоғамның дамуына, оның ішінде үкіметтік емес ұйымдар қызметінің тиімділігін арттыруға жәрдемдесу | Азаматтық қоғам және жергілікті басқару жобасы | Қазақстан Республикасында жергілікті өзін-өзі басқаруды дамытудың 2025 жылға дейінгі тұжырымдамасына сәйкес азаматтардың белсенділігі жергілікті өзін-өзі басқару органдарының тиімді қызметінің басты шарты болып табылады. Жергілікті өзін-өзі басқаруды дамыту халықтың құқықтық сауаттылығы мен азаматтық құқықтық санасының деңгейін арттыруды талап етеді. Ол үшін үкіметтік емес ұйымдардың әлеуетін пайдалана отырып, жергілікті өзін-өзі басқару органдарының мүшелері үшін жергілікті өзін-өзі басқару негіздері бойынша ақпараттық-түсіндіру іс-шараларын жүргізу қажет. Сондай-ақ, жергілікті қоғамдастық мүшелерінің қоғамның өзекті мәселелерін шешу процесіне қатысуын жандандыру қажет. | **11 000 000 теңге** | 1 қысқа мерзімді грант | **Мақсатты индикатор:**  Жергілікті өзін-өзі басқару органдары өкілдерінің қатысуымен іс-шаралар өткізу *(тікелей қамту – кемінде 1 300 адам)*  **Күтілетін нәтижелер:**  1) Жергілікті өзін-өзі басқару органдары өкілдерінің қатысуымен жастарға ақпараттық-түсіндіру іс-шараларын ұйымдастыру *(іс-шараны тікелей қамту – кемінде 1 000)*;  2) Қажетті құрал-жабдықтармен *(ЛЕД экран, дыбыс күшейткіш жабдықтар және т.б.)* қамтамасыз ете отырып, «Демократиялық үдерістердегі өзін-өзі басқару институтының рөлі: Кеше, Бүгін, Ертең» тақырыбында кемінде 5 спикердің қатысуымен конференция ұйымдастыру *(қатысушылар саны – кемінде 300 адам)*;  3) Жоба аясында «Демократиялық үдерістердегі өзін-өзі басқару институтының рөлі: Кеше, Бүгін, Ертең» конференциясына жоба логотипі бар тақырыптық медальдарды дайындау *(медальдар саны - 300-ден кем емес)*;  4) «Демократиялық үдерістердегі өзін-өзі басқару институтының рөлі: Кеше, Бүгін, Ертең» конференциясына қатысушылар үшін үлестірме материалдар *(логотипі бар портфель, логотипі бар флэш-диск, логотипі бар блокнот және алғыс хаттар)* дайындау;  5) Жоба аясында ақпараттық жұмысты ұйымдастыру, сонымен қатар 10 тақырыптық баннерлер дайындап, қаланың орталық көшелеріне орналастыру және 3 тақырыптық бейнеролик әзірлеп, әлеуметтік желіде жариялау;  6) Әрбір іс-шараның фото және бейне түсірілімін ұйымдастыру. |
| 5 | Азаматтық қоғамның дамуына, оның ішінде үкіметтік емес ұйымдар қызметінің тиімділігін арттыруға жәрдемдесу | Зерттеушілердің әлеуетін тарту арқылы қоғамдық-саяси жағдайды және өзекті мәселелерді анықтау бойынша Шымкент қаласының әлеуметтік жобасы | Халық пен жастардың қоғамдық саясат нормалары туралы хабардар болуы қоғамдық процестерге қатысудың маңызды құрамдас бөлігі болып табылады.  Бұл мәселені шешу зерттеушілердің әлеуетін арттыруды, ақпараттық науқандарды жүргізуді және азаматтар мен сарапшылардың қоғамдық-саяси жағдайын бағалаудың қолжетімді тетіктерін құруды қамтуы мүмкін. | **11 000 000 теңге** | 1 қысқа мерзімді грант | **Нысаналы индикатор:**  Қоғамдық-саяси жағдайды талдау саласында Шымкент қаласының кемінде 20 зерттеушісінің әлеуетін арттыру және белсенділігін ынталандыру  **Күтілетін нәтижелер:**  1) Республикалық зерттеу институттарының (мысалы, ҚСЗИ, ҚҚДИ, Сенат және т.б.) сарапшыларын тарта отырып, магистрлер, ғылым кандидаттары мен докторларды қоса алғанда, Шымкент қаласының кемінде 20 зерттеушісінің әлеуетін арттыруға арналған «Шымкент қаласының зерттеушілер мектебі» оқыту мектебін ұйымдастыру;  2) Зерттеу жүргізу үшін оқыту мектебінен өткен зерттеушілерге кемінде 6 шағын грант *(әр шағын грант 700 мың теңгеге дейін)* беру;  3) Келесі тақырыптар бойынша әлеуметтанулық зерттеулер жүргізу:  - «Шымкент қаласындағы қоғамдық-саяси ахуалдың жай-күйі» *(Зерттеу жүргізу бойынша талаптар: мазмұндық - талдамалық зерттеу, сарапшылармен терең сұхбат, фокус-топ және сауалнамалық зерттеу)*;  - «Халықтың ҚР Президентінің халыққа Жолдауына көзқарасы» *(Зерттеу жүргізу бойынша талаптар: мазмұндық – сауалнамалық зерттеу)*;  - «Бірінші қажеттіліктегі тауарлардың бағасы және қоғамдық көлікте сапалы қызмет көрсету деңгейі» *(Зерттеу жүргізу бойынша талаптар:*  *Тұрғындардың коммуналдық тарифтер мен қажетті тауарлардың бағасы туралы пікірлерін талдау;*  *Қоғамдық көлікте сапалы қызмет көрсету деңгейінің мониторингі;*  *Халықтың Шымкентте жүргізіліп жатқан құрылыстарға қатысты пікірін анықтау.*  *Мазмұндық – аналитикалық зерттеу, терең сұхбат және сауалнамалық зерттеу);*  - «Шымкент қаласының өзекті проблемаларының мониторингі» *(Зерттеу жүргізу бойынша талаптар: әлеуметтік осал топтардың проблемаларын талдау, қаладағы өзекті проблемаларды талдау (жұмыссыздық, маргиналды жастар және экономикалық сауатсыздық, ұлттық құндылықтар, тіл және мемлекеттік рәміздер бойынша талдау.*  *Мазмұндық – аналитикалық зерттеу, сарапшылармен терең сұхбат, фокус-топ және сауалнамалық зерттеу);*  - «Шымкент қаласындағы сыбайлас жемқорлыққа қарсы іс-қимыл мәселелері» *(Зерттеу жүргізу бойынша талаптар: мазмұндық - талдамалық зерттеу және сауалнамалық зерттеу);*  - «Медициналық қызмет көрсету сапасы және құқық қорғау органдарының қызметі» (Медициналық қызмет көрсету сапасын талдау).  *(Зерттеу жүргізу бойынша талаптар:*  *Медициналық қызмет көрсету сапасын талдау;*  *Құқық қорғау органдарының қызметін талдау.*  *Сауалнамалық зерттеу.)*  4) Әрбір сауалнамадағы респонденттер саны кемінде 1 500 адам.  5) Ұсынымдары бар әлеуметтанулық зерттеулер жинағының кемінде 10 көшірмесін дайындау *(мемлекеттік және орыс тілдерінде)*;  6) Жүргізілген әлеуметтанулық зерттеулер нәтижелерінің жария тұсаукесерлерін ұйымдастыру;  7) Әрбір іс-шараның фото және бейне түсірілімін ұйымдастыру. |
| 6 | Білім, ғылым, ақпарат, дене шынықтыру және спорт саласындағы мақсаттарға қол жеткізу | «Зияткерлік ұлт» танымдық әлеуметтік жобасы | Зияткерлік әлеуетті арттыруға бағытталған іс-шаралар жастардың зияткерлік өсуіне, эрудицияны арттыруға, ақпаратты жинау және талдау дағдыларын дамытуға ықпал етеді. Жастардың зияткерлік ойындарын өткізу үшін тұрақты алаң құру арқылы зияткерлік қарым-қатынас ортасын құруға, мәдениет пен интеллект деңгейін арттыруға, өзін-өзі көрсетуге мүмкіндік беретін қауымдастық құру қажет. | **10 643 000 теңге** | 1 қысқа мерзімді грант | **Нысаналы индикатор:**  Шымкент қаласының кемінде 200 тұрғынының қатысуымен зияткерлік әлеуетті арттыру жөніндегі іс-шараларды ұйымдастыру  **Күтілетін нәтижелер:**  1) «INTELLEKTUALDY-ULT.KZ» сайтын құру және оның жұмыс істеуін қамтамасыз ету;  2) «Ойлы болсаң озып көр» зияткерлік-танымдық оқыту желісін өткізу;  3) Жергілікті және республикалық спикерлердің қатысуымен кемінде 5 кездесу *(кемінде 500 адам)* ұйымдастыру;  4) Оқушылар, ересектер және шахмат ардагерлері арасында «Ойлы болсаң озып көр» шахмат бойынша зияткерлік турын ұйымдастыру *(кемінде 200 адам) (Шахмат бойынша әр турнирдің жүлде қоры: бас жүлде - 500 000 теңге, І орын - 400 000 теңге, ІІ орын - 300 000 теңге, ІІІ орын - 200 000 теңге);*  5) Жобаны іске асырудың барлық кезеңдерін ақпараттық жария ету;  6) Әртүрлі жастағы балаларға арналған брошюралар дайындау және тарату *(брошюралар саны кемінде – 2 000 дана);*  7) Әрбір іс-шараның фото және бейне түсірілімін ұйымдастыру. |
| 7 | Білім, ғылым, ақпарат, дене шынықтыру және спорт саласындағы мақсаттарға қол жеткізу | Жастар арасында салауатты өмір салтын қалыптастыру бойынша «Fitness Park KZ» жобасын іске асыру | Қазақстан Республикасының дене шынықтыру мен спортты дамытудың 2023-2029 жылдарға арналған тұжырымдамасына сәйкес Қазақстандағы дене шынықтыру және спорт саласындағы мемлекеттік саясаттың негізгі міндеттерінің бірі бұқаралық спортты дамытуды ынталандыру болып табылады. Халық арасында бұқаралық спорт түрлерінің танымалдылығын арттыру салауатты ұлтты қалыптастырудың маңызды элементі болып саналады.  Алайда, гаджет экрандарында өткізілетін уақыттың ұлғаюы, қалалық жерлерде ашық ауада және спорттық іс-шараларға уақыттың болмауы, сондай-ақ физикалық белсенділіктің денсаулық үшін маңыздылығы туралы жеткіліксіз хабардар болу сияқты қазіргі тенденциялар жалпы физикалық жағдайдың нашарлауына және жастар арасында әртүрлі аурулардың даму қаупінің артуына әкеледі.  Осылайша, жастар арасында спортты және салауатты өмір салтын насихаттау мақсатында танымал спорт түрлері бойынша спорттық іс-шаралар, жарыстар мен турнирлер өткізу, кең аудиторияның назарын аударатын ақпараттық материалдар әзірлеу қажет. | **6 502 000 теңге** | 1 қысқа мерзімді грант | **Нысаналы индикатор:**  Шымкент қаласы жастарының салауатты өмір салтына деген ынтасын арттыру *(тікелей қамту – кемінде 5 000 адам)*  **Күтілетін нәтижелер:**  1) 4 ай бойы қаланың 4 саябағында аптасына кемінде 2 рет жаттықтырушылармен спорттық жаттығулар өткізу және үздік 10 қатысушыны марапаттау *(қатысушылар саны кемінде 5 000 адам);*  2) Жастарды спорттық жаттығуларға қатысуға тарту үшін кемінде 2 жарнамалық бейнеролик әзірлеу және тарату;  3) Шымкент қаласының 15 жас отбасының қатысуымен спорттық жарыстарды ұйымдастыру және отбасының әрбір мүшесі үшін арнайы командалық киімдермен қамтамасыз ету  *(Жүлде қоры:*  *- 1 орын – 150 000 теңге;*  *- 2 орын – 100 000 теңге;*  *- 3 орын – 70 000 теңге;*  *- 12 отбасына қатысқаны үшін – жабдықталған спорттық сөмке;*  *- 15 отбасыны/команданы алғыс хаттармен, жақтаулармен, гүл шоқтарымен марапаттау;*  *- 1 000 дана тақырыптық ақпараттық парақшаларды әзірлеу және тарату).*  5) Жобаны ақпараттық жариялауды жүргізу;  6) Әрбір іс-шараның фото және бейне түсірілімін ұйымдастыру. |
| 8 | Отбасылық-демографиялық және гендерлік мәселелерді шешуге жәрдемдесу | Жастар арасында отбасылық құндылықтарды нығайту жөніндегі іс-шараларды ұйымдастыру | Мемлекеттік отбасы саясаты Қазақстанның әлеуметтік саясатының құрамдас бөлігі болып табылады және отбасының жағдайын жақсартуға және өмір сүру сапасын арттыруға бағытталған ұйымдастырушылық, экономикалық, құқықтық, ғылыми, ақпараттық және кадрлық қамтамасыз ету қағидаттарының, бағалаулары мен шараларының жүйесін білдіреді.  Елімізде отбасылық саясатты жүргізуге бағытталған негізгі құжат ҚР-ның 2030 жылға дейінгі отбасылық және гендерлік саясат тұжырымдамасы болып табылады.  Елдегі отбасылық саясатты жан-жақты зерттеудің нәтижелері қоғамдағы ең өзекті мәселелер отбасындағы тұрмыстық зорлық-зомбылық, жастар арасында отбасын жоспарлаудың болмауы және ата-ана болуға саналы түрде дайын болу, отбасылық институттардың әлсіреуі екенін көрсетеді. | **5 500 000 теңге** | 1 қысқа мерзімді грант | **Нысаналы индикатор:**  Кемінде 50 000 адамды ақпараттық қамту арқылы Шымкент қаласының жастары арасында отбасылық құндылықтарды насихаттау және ажырасудың алдын алу бойынша ақпараттық жұмыс жүргізу  **Күтілетін нәтижелер:**  1) Шымкент қаласының жастары үшін сарапшылардың қатысуымен жоба шеңберінде 10 семинар-тренинг ұйымдастыру *(қатысушылар саны кемінде – 600 адам)*;  2) Медиатор мамандардың, психологтардың қатысуымен жоғары және орта арнаулы оқу орындарында 10 «Ұлдар кеңесі» кездесуін, 10 «Қыздар кеңесі» кездесуін ұйымдастыру;  3) Жастар арасында отбасылық құндылықтарды насихаттау бойынша ақпараттық-түсіндіру жұмысы;  4) Мемлекеттік және орыс тілдерінде тақырыптық ақпараттық парақшалар дайындау *(отбасылық құндылықтар туралы - 1000 дана, ажырасудың алдын алу туралы – 1000 дана).* Мемлекеттік және орыс тілдерінде тақырыптық ақпараттық буклеттер дайындау *(отбасылық құндылықтар туралы-1000 дана, ажырасудың алдын алу туралы-1000 дана);*  4) 4 дана тақырыптық баннерлер дайындап, қаланың орталық көшелеріне кемінде бір ай мерзімге орналастыру;  5) Отбасылық құндылықтарға, ажырасудың алдын алуға арналған кемінде 2 бейнеролик жасау және одан әрі теледидарда тарату *(теледидарда кемінде 1 ай көрсету)*;  6) Отбасылық құндылықтар және қарым-қатынастағы қиындықтарды жеңу туралы бағдарламалар сериясын құру және әлеуметтік желілерде жүргізу *(қысқа роликтер, подкасттар және т. б.);*  7) Әрбір іс-шараның фото және бейне түсірілімін ұйымдастыру. |
| 9 | Отбасылық-демографиялық және гендерлік мәселелерді шешуге жәрдемдесу | Гендерлік саясат және әйелдердің қоғамдағы рөлін арттыруға бағытталған іс-шараларды ұйымдастыру | Қазақстан Республикасында әйелдердің қоғамдағы рөлін арттыруға белсенді ұмтылыс байқалады. Осы үдеріс шеңберінде өмірдің түрлі салаларындағы әйелдер үшін тең мүмкіндіктерді қамтамасыз етуге бағытталған түрлі бастамалар мен бағдарламалар жүргізілуде.  Әйелдердің саясаттағы және қоғамдық өмірдегі рөлінің маңыздылығы туралы хабардарлықты арттыру бойынша жұмыс жүргізілуде. Әйелдердің саяси қызметке, оның ішінде квоталар мен қолдау бағдарламалары арқылы қатысуын ынталандыру бойынша шаралар қабылдануда. | **5 500 000 теңге** | 1 қысқа мерзімді грант | **Нысаналы индикатор:**  Кем дегенде 500 адамның қатысуымен әйелдердің қоғамдық маңызды рөлі туралы хабардарлықты арттыру туралы іс шаралар өткізу  **Күтілетін нәтижелер:**  1) Сарапшылардың қатысуымен отбасылық және гендерлік саясатты дамыту бойынша кемінде 15 іс–шара ұйымдастыру *(қатысушылар саны кемінде-600 адам);*  2) Отбасылық құндылықтарды дамытуға, стереотиптермен және жыныстық белгілері бойынша кемсітушілікпен күресуге бағытталған ақпараттық кампаниялар жүргізу;  3) Мемлекеттік және орыс тілдерінде тақырыптық ақпараттық парақшалар дайындау *(отбасылық құндылықтар туралы - 2000 дана, гендерлік саясат туралы-2000 дана);*  Мемлекеттік және орыс тілдерінде тақырыптық ақпараттық буклеттер дайындау *(отбасылық құндылықтар туралы - 2000 дана, гендерлік саясат туралы-2000 дана);*  4) 10 дана тақырыптық баннерлер дайындау және қаланың орталық көшелерінде кемінде бір ай мерзімге орналастыру;  5) 4 тақырыптық бейнеролик жасау (1 минут) және оларды жергілікті телеарнада және әлеуметтік желілерде көрсетуді қамтамасыз ету *(отбасылық құндылықтар туралы – 2 ролик.; гендерлік саясат туралы-2 ролик.);*  6) Әйелдердің қоғамдағы маңызды рөліне назар аударуға бағытталған мәдени іс-шараны ұйымдастыру *(кемінде 200 қатысушы);*  7) Әрбір іс-шараның фото және бейне түсірілімін ұйымдастыру. |
| 10 | Отбасылық-демографиялық және гендерлік мәселелерді шешуге жәрдемдесу | Елдің қоғамдық-саяси өміріндегі әйелдердің рөлін ілгерілету жөніндегі әлеуметтік жобаны іске асыру | Қазақстан Республикасында әйелдердің қоғамдық-саяси өмірдегі рөлін ілгерілету бойынша бірқатар бастамалар бар. Бұған Парламенттегі және басқа да мемлекеттік органдардағы әйелдерді квоталау, әйел көшбасшыларды қолдау бағдарламалары, әйелдердің саяси қатысуы туралы білім беру іс-шараларын өткізу, сондай-ақ олардың биліктің барлық деңгейлерінде шешім қабылдауға белсенді қатысуы үшін қолайлы орта құру кіреді. Мұндай шаралар қоғам мүдделерін неғұрлым тең ұсынуға және қабылданатын шешімдердің тиімділігін арттыруға ықпал етеді. | **5 500 000 теңге** | 1 қысқа мерзімді грант | **Нысаналы индикатор:**  Кем дегенде 100 адамның қатысуымен Елдің қоғамдық-саяси өмірінде жетістіктерге жеткен әйелдер форумын ұйымдастыру  **Күтілетін нәтижелер:**  1) Шымкент қаласының кемінде 50 жас қыздарына көшбасшылық дағдыларды, коммуникацияны, шешендік өнерді және т.б. дамытуға бағытталған 3 күндік курс ұйымдастыру;  2) Форум тұжырымдамасын әзірлеу және форумды ілгерілету жөніндегі ауқымды ақпараттық науқанды ұйымдастыру;  3) Форумда сөз сөйлеу үшін табысты көшбасшы әйелдер қатарынан кемінде 3 республикалық спикерді тарту;  4) Елдің қоғамдық-саяси өміріндегі әйелдердің рөлін арттыру бойынша ақпараттық қолдау;  5) Тақырыптық ақпараттық парақшалар дайындау *(отбасылық құндылықтар туралы – 2 000 дана, гендерлік саясат туралы – 2 000 дана)*  Тақырыптық ақпараттық буклеттер дайындау *(отбасылық құндылықтар туралы – 2 000 дана, гендерлік саясат туралы – 2 000 дана);*  6) 10 дана тақырыптық баннер дайындау және қаланың орталық көшелерінде кемінде бір ай мерзімге орналастыру;  7) Қоғамдық-саяси өмірде табысты әйелдердің кемінде 5 оң кейстерін тарату;  8) Әрбір іс-шараның фото және бейне түсірілімін ұйымдастыру. |
| 11 | Жастар саясаты мен балалар бастамаларын қолдау | «Жас Сарбаз» әскери-патриоттық ойындарын ұйымдастыру | Жастарға әскери-патриоттық тәрбие беру жастардың бойында азаматтық жауапкершілік, патриотизм және өз елінің тарихы мен мәдениетін құрметтеу құндылықтарын қалыптастырудағы маңызды мәселе болып табылады.  Жастардың бойында патриоттық сананы дамытуға және азаматтық қасиеттерді қалыптастыруға бағытталған жобаларды іске асыруды жалғастыру қажет. | **8 617 000 теңге** | 1 қысқа мерзімді грант | **Нысаналы индикатор:**  Кемінде 600 қатысушыны қамти отырып, әскери-патриоттық іс-шараларды ұйымдастыру арқылы Шымкент қаласы жастарының патриоттық сезімін нығайту  **Күтілетін нәтижелер:**  1) Жастар арасында әскери-патриоттық сананы қалыптастыру, отан алдындағы міндетін өтеуге шақыруды насихаттау бойынша 10 біржолғы кездесулер өткізу *(жалпы кемінде 500 адамның қатысуымен);*  2) Кемінде 100 жастың қатысуымен 2 күндік әскери-патриоттық ойындар өткізу және жеңімпаздарды марапаттау *(жүлде қоры: бірінші орынға 100 000 теңге, екінші орынға 70 000 теңге, үшінші орынға 50 000 теңге);*  3) Үздік 10 жасты марапаттау;  4) 5 тақырыптық бейнеролик әзірлеу (1 минут) және оларды жергілікті телеарнада кемінде 1 ай көрсетуді қамтамасыз ету;  5) Әскери-патриоттық сананы түсіндіру бойынша 10 дана тақырыптық баннер дайындау және қаланың орталық көшелерінде кемінде 1 ай мерзімге орналастыру, сондай-ақ 5 000 дана тақырыптық ақпараттық парақтар дайындау;  6) Патриоттық тәрбие тақырыбы бойынша мобилографтар конкурсын ұйымдастыру және жеңімпаздарды марапаттау;  7) Әрбір іс-шараның фото және бейне түсірілімін ұйымдастыру. |
| 12 | Азаматтар мен ұйымдардың құқықтарын, заңды мүдделерін қорғау | Қаржылық сауаттылықты дамыту жөніндегі «Қарызсыз қоғам» әлеуметтік жоба | Қазақстан халқының қаржылық сауаттылығы мәселесі елдің экономикалық әл-ауқатына әсер ететін өзекті мәселе болып табылады.  Көптеген азаматтар қаржылық сауаттылықты арттыруға бағытталған білім беру бағдарламаларына жеткілікті қол жеткізе алмайды, бұл негізгі қаржылық ұғымдар туралы білімнің жетіспеушілігіне әкелуі мүмкін. | **6 080 000 теңге** | 1 қысқа мерзімді грант | **Нысаналы индикатор:**  Шымкент қаласының кемінде 2 000 тұрғынының қаржылық сауаттылығын арттыру жөніндегі іс-шараларды ұйымдастыру  **Күтілетін нәтижелер:**  1) Кемінде 10 қысқа тақырыптық бейнеролик әзірлеу және оларды жергілікті телеарналар мен әлеуметтік желілерде тарату;  2) Шымкент қаласының тұрғындарына қаржылық сауаттылық бойынша оқыту және консультациялар өткізу үшін 2 маманмен кеңсенің жұмысын ұйымдастыру *(жалға алу)*;  3) Республикалық және жергілікті білікті сарапшыларды *(мысалы: заңгер, банктердің, қаржы ұйымдарының өкілдері, құқық қорғау органдарының, жеке сот орындаушыларының өкілдері және т.б.)* тарта отырып, Шымкент қаласының кемінде 2 000 адамы үшін қаржылық сауаттылықты арттыру бойынша семинар-тренингтер сериясын *(кемінде 10)* ұйымдастыру;  4) Әрбір іс-шараның фото және бейне түсірілімін ұйымдастыру. |
| 13 | Жастар саясаты мен балалар бастамаларын қолдау | Маргиналды жастарға арналған «Жаңа өмір» жобасын ұйымдастыру | Маргиналды жастар әртүрлі әлеуметтік, экономикалық немесе мәдени факторларға байланысты қоғамның периферияына жиі түседі.  Жаңа өмірге бейімделу процесінде жастардың осы санатын қолдау үшін олардың кәсіби дағдыларын дамыту, қоғамда әлеуметтену, әлеуметтік дағдыларды дамыту бойынша жүйелі жұмысты ұйымдастыру қажет.  Сонымен қатар, жұмысқа орналасу және қоғаммен өзге де өзара іс-қимыл кезінде соттылық белгісі бойынша стигматизацияны біртіндеп жою талап етіледі. | **5 500 000 теңге** | 1 қысқа мерзімді грант | **Нысаналы индикатор:**  Бас бостандығынан айыру орындарынан босатылған Шымкент қаласының 500-ден кем емес жастарына психологиялық және әлеуметтік қолдау көрсету  **Күтілетін нәтижелер:**  1) Бас бостандығынан айыру орындарынан босатылған жастар үшін білікті мамандарды тарта отырып, кемінде 20 психологиялық-консультациялық курс өткізу *(қатысушылар саны кемінде - 500 адам);*  2) Бас бостандығынан айыру орындарынан босатылған жастар арасында әлеуметтанулық зерттеу жүргізу және зерттеу қорытындылары бойынша талдамалық ақпараты мен ұсынымдары бар есепті ұсыну;  3) Бас бостандығынан айыру орындарынан босатылған жастар үшін әлеуметтік бейімделу, кәсіптік дағдыларды дамыту және кәсіпкерлік негіздері бойынша кемінде 10 семинар-тренинг өткізу;  4) Бизнесті құру бойынша 500 дана *(30 беттен кем емес)* ақпараттық материалдар шығару *(мемлекеттік және орыс тілдерінде);*  5) Бас бостандығынан айыру орындарынан босатылған жастар арасында салауатты өмір салтын насихаттау мақсатында шағын футболдан спорттық турнир ұйымдастыру *(командалар саны кемінде – 10, (жүлде қоры: 1 орын - 100 000 теңге, 2 орын - 70 000 теңге, 3 орын - 50 000 теңге; 7 команда – ынталандыру жүлделері);*  6) Әрбір іс-шараның фото және бейне түсірілімін ұйымдастыру. |
| **БАРЛЫҒЫ:** | | | | **105 558 000 теңге** |  |  |